CELEX: 32011R1324
Language: fi
Date: 2011-12-16 00:00:00
Title: Komission täytäntöönpanoasetus (EU) N:o 1324/2011, annettu 16 päivänä joulukuuta 2011 , kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta annetun asetuksen (EY) N:o 1067/2008 säännöksistä poikkeamisesta vuoden 2012 osalta

17.12.2011   
            
            
               FI
            
            
               Euroopan unionin virallinen lehti
            
            
               L 335/65
            
         KOMISSION TÄYTÄNTÖÖNPANOASETUS (EU) N:o 1324/2011,
   annettu 16 päivänä joulukuuta 2011,
   kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta annetun asetuksen (EY) N:o 1067/2008 säännöksistä poikkeamisesta vuoden 2012 osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta sekä neuvoston asetuksen (EY) N:o 1234/2007 säännöksistä poikkeamisesta 30 päivänä lokakuuta 2008 annetun neuvoston asetuksen (EY) N:o 1067/2008 (2) 3 artiklan 3 kohdassa säädetään, että muiden kolmansien maiden alakiintiö III jaetaan neljään kolmikuukautiseen osajaksoon, jotka kattavat muun muassa osajakson nro 1, joka alkaa 594 597 tonnin määrältä 1 päivänä tammikuuta ja päättyy 30 päivänä maaliskuuta, sekä osajakson nro 2, joka alkaa 594 597 tonnin määrältä 1 päivänä huhtikuuta ja päättyy 30 päivänä kesäkuuta.
            
         
               (2)
            
            
               Kun otetaan huomioon markkinatilanne, osajakso nro 1 ja osajakso nro 2 olisi unionin markkinoiden viljahankintojen helpottamiseksi vuonna 2012 yhdistettävä yhdeksi osajaksoksi, joka kattaa osajaksojen nro 1 ja nro 2 yhteenlasketun määrän eli 1 189 194 tonnia.
            
         
               (3)
            
            
               Sen vuoksi asetuksesta (EY) N:o 1067/2008 olisi poikettava vuoden 2012 osalta.
            
         
               (4)
            
            
               Jotta tuontitodistusten myöntämismenettelyä voidaan hallinnoida tehokkaasti 1 päivästä tammikuuta 2012 alkaen, tämän asetuksen on tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
         
               (5)
            
            
               Maatalouden yhteisen markkinajärjestelyn hallintokomitea ei ole antanut lausuntoaan puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Poiketen siitä, mitä asetuksen (EY) N:o 1067/2008 3 artiklan 3 kohdan a alakohdassa säädetään, vuonna 2012 osajakso nro 1 alkaa 1 päivänä tammikuuta 2012 ja päättyy 30 päivänä kesäkuuta 2012 ja kattaa 1 189 194 tonnia.
   Poiketen siitä, mitä asetuksen (EY) N:o 1067/2008 3 artiklan 3 kohdan b alakohdassa säädetään, osajakso nro 2 poistetaan vuodelta 2012.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 30 päivään kesäkuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä joulukuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 290, 31.10.2008, s. 3.